সংশ্লিষ্ট সূত্রে জানা যায়, নগরীর প্রায় ১৫০ বর্গ কিলোমিটার এলাকার মধ্যে সুষ্ঠু পানি নিষ্কাশন ব্যবস্থা গড়ে তুলতে ইউএনডিপি’র আর্থিক সহায়তায় ‘বৃষ্টির পানি নিষ্কাশন ও বন্যা নিয়ন্ত্রণ মহাপরিকল্পনা’ তৈরির কাজ শুরু হয়েছিল ১৯৯২ সালে। টানা তিন বছরের গবেষণা শেষে ১৯৯৫ সালে এ মহাপরিকল্পনার রূপ রেখা চূড়ান্ত করা হয়। এটি সরকারি গেজেট আকাওে প্রকাশিত হয় ১৯৯৯ সালে। ১৯৯৫ সাল থেকে ২০১৫ সালের মধ্যে ২০ বছরে পাঁচটি আলাদা পর্যায়ে মহাপরিকল্পনাটি বাস্তবায়নের কথা ছিল। কিন্তু গত ১৯ বছরেও সেই প্রকল্প বাস্তবায়নের কাজে হাত দেয়া হয়নি। ওই পরিকল্পনায় মাত্র ৯২ কোটি টাকায় নতুন কিছু খাল-উপখাল খনন ও পুরোনোগুলোকে সংস্কার, বিভিন্ন নিচু এলাকায় জলাধার তৈরি, বন্যার পানির সঙ্গে আসা পলি আটকানোর ব্যবস্থা করা, সাগরের সঙ্গে সংযুক্ত খালগুলোতে স্লুইস গেট নির্মাণ এবং কিছু এলাকায় বন্যা প্রতিরোধ বাঁধ নির্মাণের প্রস্তাব ছিল।